अगर आप एटीएम से 200 रुपये का नोट निकालने की सोच रहे हैं, तो अभी इंतजार करना पड़ेगा. माना जा रहा है कि इस नोट को पहुंचने और एटीएम से निकलने में तीन महीने तक का समय लग सकता है. भारतीय रिजर्व बैंक ने हफ्तेभर पहले ही 200 रुपये के नोट जारी किए हैं. अभी एटीएम को इन नए नोटों के लिए तैयार किया जाना है. एटीएम को खास आकार-प्रकार के नोटों के लिए तैयार किया जाता है. इनमें कोई नया नोट डालने के लिए उसके हिसाब से बदलाव करना पड़ता है.